**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2018. január 22. (hétfő) 17 óra 10 perc**

**Meghívottak:** Dr. Szabó András elnök, Bánóczi Margit, dr. Klein Katalin, Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Gerely Gábor képviselő, Honti Zoltán képviselő, Tegzes Endre képviselő, Fodor Attila képviselő, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Móczár Ágnes Lenvirág Bölcsőde és Védőnői Szolgálat intézményvezető

**Megjelentek:** Dr. Szabó András elnök, Bánóczi Margit, dr. Klein Katalin, Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, Fodor Attila képviselő, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Móczár Ágnes Lenvirág Bölcsőde és Védőnői Szolgálat intézményvezető, Kosztoványi Éva Lenvirág Bölcsőde és Védőnői Szolgálat intézményvezető-helyettes, Kissné Szalay Erzsébet jegyzőkönyvvezető

**dr. Szabó András elnök:** Köszöntöm a megjelenteket. Megállapítom, hogy az Egészségügyi és szociális bizottság 5 fővel jelen van, határozatképes. A napirend kiegészül egy napirendi ponttal,a **„**Döntés a Budakeszi orvosi ügyelet ellátása tárgyában kötendő szerződésről és annak finanszírozásáról” című előterjesztéssel. Ha nincs hozzászólás, akkor felteszem szavazásra a kiegészített napirendet. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**1/2018. (I. 22.) HATÁROZATA**

**Tárgy: Az Egészségügyi és szociális bizottság 2018. január 22-i ülésének napirendje**

Nagykovácsi Nagyközség Önkormányzat Egészségügyi és szociális bizottsága úgy dönt, hogy 2017. január 22-i ülésén az alábbi napirendet tárgyalja:

1. **Beszámoló a Lenvirág Bölcsőde és Védőnői Szolgálat 2017. évi tevékenységéről és a bölcsőde nyári nyitvatartási rendjéről**
2. **Döntés a Budakeszi orvosi ügyelet ellátása tárgyában kötendő szerződésről és annak finanszírozásáról**

**Határidő**: azonnal

**Felelős**: EÜB elnök

**1. naprendi pont**

**Beszámoló a Lenvirág Bölcsőde és Védőnői Szolgálat 2017. évi tevékenységéről és a bölcsőde nyári nyitvatartási rendjéről**

**dr. Szabó András elnök:** Átadom a szót az előadónak, Grégerné Papp Ildikó osztályvezető asszonynak, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**dr. Szabó András elnök:** Köszönöm. Kérem Móczár Ágnes intézményvezető asszonyt, hogy ismertesse a beszámolót.

**Móczár Ágnes***: Ismertette a beszámolót.*

**dr. Szabó András elnök:** Köszönöm. Kérdezem a bizottság tagjait, hogy van-e ezzel kapcsolatban hozzászólás. Úgy látom nincs. Az előterjesztésben két határozati javaslat szerepel. Először a beszámolóról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**2/2018. (I. 22.) HATÁROZATA**

**Tárgy: Beszámoló a Lenvirág Bölcsőde és Védőnői Szolgálat** **2017. évi tevékenységéről**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek a Lenvirág Bölcsőde és Védőnői Szolgálat 2017. évi szakmai beszámolójának elfogadását.

**Határidő**: azonnal

**Felelős**:Polgármester

**dr. Szabó András elnök:** Köszönöm. Most pedig a nyári nyitvatartási rendről szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**3/2018. (I. 22.) HATÁROZATA**

**Tárgy: a Lenvirág Bölcsőde nyári nyitvatartási rendje**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy a Lenvirág Bölcsőde az intézmény épületének karbantartási munkái elvégzésének idejére 2018. július 23-tól augusztus 5-ig zárva tartson.

**Határidő**: azonnal

**Felelős**:Intézményvezető

**2. naprendi pont**

**Döntés a Budakeszi orvosi ügyelet ellátása tárgyában kötendő szerződésről és annak finanszírozásáról**

**dr. Szabó András elnök:** Kérem Grégerné Papp Ildikó osztályvezető asszonyt, hogy ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**dr. Szabó András elnök:** Csak, hogy tisztán lássunk, van egy orvosi ügyelet, amit Budakeszi biztosít, és ez most módosul annyiban, hogy most egy másik cég fogja az orvosi ügyeletet biztosítani. Ezen felül lesz plusz 1 fő orvos, vagy mentőtiszt. Tehát nem arról van szó, hogy az eddigi orvosi ügyeletet mostantól egy mentőtiszt fogja ellátni. Tehát ez a plusz összeg, amiről itt szavazunk ennek a plusz főnek az alkalmazására szól, ezen felül a hozzájárulást fizetjük, mint eddig.

**Papp István jegyző**: Továbbra is a TB finanszírozza az 1 fő ügyeletest, a plusz 1 főt hétvégére a tagtelepüléseknek kell fizetni.

**dr. Szabó András elnök:** Köszönöm. Kérdezem a bizottság tagjait, hogy van-e ezzel kapcsolatban hozzászólás. Úgy látom nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**4/2018. (I. 22.) HATÁROZATA**

**Tárgy: Döntés a Budakeszi orvosi ügyelet ellátása tárgyában kötendő szerződésről és annak finanszírozásáról**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek az alábbi határozati javaslat elfogadását.

Nagykovácsi Nagyközség Önkormányzatának Képviselő-testülete a Budakeszi orvosi ügyelet ellátására vonatkozó szerződés aláírására a jóváhagyást megadja.

Nagykovácsi Nagyközség Önkormányzatának Képviselő-testülete felhatalmazza a polgármestert a Budakeszi orvosi ügyelet finanszírozására vonatkozó pénzeszköz átadási megállapodás aláírására.

Nagykovácsi Nagyközség Önkormányzatának Képviselő-testülete a Budakeszi Orvosi Ügyelet ellátásához a plusz 1 fő orvos/mentőtiszt lakosságszám arányosan meghatározott finanszírozásához 2018. évben 1 184 222 Ft összeggel hozzájárul.

**Határidő:** azonnal

**Felelős:** polgármester

**dr. Szabó András elnök**: Köszönöm szépen. Amennyiben nincs több hozzászólás, vélemény, a bizottság ülését 17 óra 22 perckor lezárom.

K.m.f.

dr. Szabó András Bánóczi Margit

elnök tag